cyanic-selkie/wikianc huggingface dataset:
Thomas Jacobsen (kjelkehockeyspiller)
Han har, etter han ble skadet, etablert seg på et meget høyt nivå som kjelkehockeyspiller på det norske landslaget. Både nasjonalt og internasjonalt. Han har blitt kåret til banens beste spiller flere ganger og avgjort mange kamper under internasjonale turneringer. Gjennombruddet kom da han under en turnering i Japan avgjorde mot USA og ble kåret til banens beste spiller.
Thomas Jacobsen er sponset av Reebok og har Reebok som sin personlige sponsor. Han har også signert en avtale med Ziplatti som han har som sin personlige sponsor.
Den 1. desember 2011 ble han skadet på nytt, i en landskamp mot USA, og ble lammet fra halsen og ned. På nytt måtte han trene seg opp, og denne gangen samarbeidet han med bl.a. Anders Myrvold. Han har begynt med sitteski, og har som mål å delta i paralympiske vinterleker 2014.
Mark St. John
Mark Leslie Norton, mest kjent som Mark St. John (født 7. februar 1956 i Hollywood i California, død 5. april 2007) var en amerikansk gitarist. Han er kjent for å ha vært gitarist i Kiss fra april til desember 1984.
Kiss
St. John overtok gitaristjobben i Kiss etter Vinnie Vincent i april 1984. På dette tidspunktet hadde Kiss midlertidig lagt bort sminken og kostymene som var deres kjennemerke, og St. John var med på suksess-albumet Animalize. St. John ble syk under arbeidet med plata, fikk Reiters syndrom (en form for artritt) og var ute av stand til å opptre mer enn tre ganger på turnéen som etterfulgte Animalize. Kun én gang fullførte han en konsert. I desember 1984 ble han erstattet av Bruce Kulick. Han har også spilt i bandet White Tiger.
Han døde av hjerneblødning 5. april 2007.
Russvatnet
Russvatnet er en innsjø i Vågå kommune i Innlandet. Det ligger øst i Jotunheimen og har utløp mot øst gjennom elva Russa, ei sideelv til Sjoa.
Vatnet har gjennom tidene vært et rikt fiskevann (ørret). Russvatnet er i privat eie.
Huaidian
Huaidian er en kinesisk by i provinsen Henan i det sentrale Kina. Befolkningen anslås (2005) til 91 500.
Fredrik Melander
Fredrik Melander er en fiktiv figur i romanserien om Martin Beck. Melander er først og fremst kjent for sin ekstremt gode hukommelse og sin konstante pipe-patting.
Melander er ikke med i TV-/filmserien som startet i 1997 og har kun én gang blitt fortolket på film, av Håkan Serner i Mannen på taket.
Marau
Marau er en kommune i delstaten Rio Grande do Sul i sørregionen av Brasil.
Marcel Proust
Marcel Proust (født Valentin Louis Georges Eugène Marcel Proust; 10. juli 1871, død 18. november 1922) var en fransk forfatter, kritiker og essayist, mest kjent for sitt store verk På sporet av den tapte tid (fransk: À la recherche du temps perdu). Det ble publisert i femten deler fra 1913 til 1927 (syv deler på norsk).
Proust levde fra 1905 et isolert liv, i prinsippet helt avskjermet fra omverden. Hans livsverk På sporet av den tapte tid strekker seg over nær 3000 sider i sju deler. Det skildrer avslutningen på 1800-tallet og århundreskiftet, La belle époque, i det franske sosietetsliv. Teksten inneholder en dybdestudie av fortelleren, hvor Proust, nærmest med en psykoanalytisk innstilling, analyserer sitt eget sjelsliv. Blant de bøker som ble brent på de nasjonalsosialistiske bokbål i 1933 var Prousts verker.
Tidligste år
Proust ble født i Auteuil i hjemmet til sin grandonkel, to måneder etter freden i Frankfurt, som formelt endte den fransk-prøyssiske krig. Hans barndom sammenfaller med sammenfatningen av Den tredje franske republikk. Store deler av På sporet av den tapte tid omhandler de store forandringene i denne perioden, spesielt aristokratiets fall og middelklassens framvekst som finner sted under Den tredje franske republikk.
Prousts far, Achille Adrien Proust, var en prominent patolog og epidemiolog, i tillegg til at han var forfatter av mange artikler og bøker om medisin og hygiene. Prousts mor, Jeanne Clémence Weil, var datter av en rik og kulturell jødisk familie fra Alsace. Hun var belest, og hennes brev viser en velutviklet sans for humor. Hennes engelskkunnskaper var tilstrekkelige til å gi sønnen den nødvendige kompetansen for å oversette John Ruskin.
Da Proust var ni år, fikk han sitt første alvorlige astmaanfall. Etter dette ble han sett på som et sykelig barn. Proust tilbrakte lange ferier i landsbyen Illiers. Denne landsbyen, kombinert med minner fra hans grandonkels hus i Autenil, ble modellen for den oppdiktede byen Combray, hvor noen av de viktigste scener i På sporet av den tapte tid finner sted. I 1882 ble Proust elev ved Lycée Condorcet, men hans utdannelse ble avbrutt på grunn av hans sykdom. Til tross for dette utmerket han seg i litteratur, og fikk en pris det siste året. Det var gjennom noen klassekamerater han fikk adgang til noen av salongene hos det øvre borgerskapet, som ga ham mye materiale til På sporet av den tapte tid.
Til tross for hans svake helse, tjenestegjorde Proust et år i den franske hæren (1889–90) stasjonert ved Coligny Caserne i Orléans, en opplevelse som resulterte i den lengre episode i del tre av hans roman. Som ung mann var Proust en dilettant og en klatrer i samfunnet, hvis ambisjoner som forfatter ble bremset av hans mangel på disiplin. Hans omdømme fra denne tiden, som en snobb og en amatør, ga ham problemer med å få utgitt den første delen av sin storslåtte roman, utgitt i 1913.
Sauer og geiter
Sauer og geiter (Caprini) kalles også geiteantiloper og er et tribus i underfamilien Antilopinae, som videre inngår i kvegfamilien (Bovidae). Alle artene i denne gruppen er planteetende drøvtyggere (Ruminantia) i gruppen klovdyr (Artiodactyla). Dyra er naturlig utbredt i sentrale fjellregioner med temperert klima på den nordlige halvkule. Artenes naturlige habitat består av tørr steppeørken og ekstreme fjellformasjoner, ofte med steile steinete fjellskråninger og klipper, i ekstreme økosystemer med fjellørken og alpine omgivelser nær tregrensen, men lite skog. Med unntak for et par arter, er dette stort sett mellomstore pattedyr der hannene karakteriseres av store til enormt store horn med særpreget form.
Marcel Proust
Tidligste år
Hans liv og familie endret seg kraftig mellom 1900 og 1905. I februar 1903 ble Prousts bror Robert gift og forlot hjemmet. Hans far døde i november samme år. Til slutt hendte det han tok tyngst, Prousts elskede mor døde i 1905. Hun etterlot ham en betydelig arv. I denne perioden ble helsen hans stadig forverret. Proust tilbrakte de siste tre årene av sitt liv på rommet sitt. Han sov om dagen og arbeidet om natten, for å fullføre sin roman. Han døde av lungebetennelse i 1922. Han ble gravlagt på gravlunden Père Lachaise i Paris.
Sauer og geiter
Med unntak av moskusfe (Ovibos), der hannen kalles okse, hunnen ku og avkommet kalv, kalles hannene i denne gruppen vær (sauer) eller bukk (sauebukk og geitebukk), hunndyrene søye og tikke (sauer) eller geit (geiter), og avkommet lam (sauer), killing og kje (geiter). Selve fødselen kalles enten kalving (moskusfe), lamming (sauer) eller kjeing (geiter).
Ingen av artene finnes naturlig i Skandinavia i dag, men det er gjort flere fossile funn som beviser at moskusfe levde her for omkring 30 000–100 000 år siden (synonymt med siste istid). Ett av disse funnene er fra Innset i Rennebu kommune og ble oppdaget i 1913. Likeledes daterer to svenske funn seg til cirka 32 000 og 40 000 år tilbake i tid. Både tamsau og tamgeit ble innført til Norge i forhistorisk tid, men moskusfe ble reintrodusert til Dovrefjell fra Grønland på 1900-tallet. En mindre gruppe fra disse dyrene vandret i 1971 inn i Herjedalen i Sverige, der en liten svensk stamme klarte å etablere seg.
Marcel Proust
Tidlig forfatterskap
Proust ble involvert i skriving og utgivelser i tidlig alder. I tillegg til de litterære magasinene han var tilknyttet, og som han utga under studiene, skrev Proust en fast spalte i Le Mensuel. I 1892 var han involvert i å opprette et nytt litterært tidsskrift, Le Banquet (også den franske tittelen på Platons Symposion). I de neste årene utga Proust jevnlig mindre tekststykker i Le Banquet og det prestisjetunge La Revue Blanche. I 1896 ble Les Plaisirs et les Jours, et kompendium av mange av disse tidlige stykkene utgitt. Boken inneholdt et forord av Anatole France og illustrasjoner av Mme. Lemaire. Produksjonen var så overdådig at boken kostet dobbelt så mye som andre bøker av samme størrelse.
Sauer og geiter
Taksonomi
Sauer og geiter er ei gruppe som tradisjonelt regnes til tribuset Caprini, enten i underfamilien Caprinae eller i underfamilien Antilopinae. Når tribuset inkluderes i Caprinae regner man med flere underfamilier. Når tribuset inkluderes i Antilopinae regner man med kun to underfamilier, men flere tribus. Internt kan Caprini videre splittes i to distinkte klader, kalt Pantholopina (også kalt Ovibovina) og Caprina. Hva som er mest adekvat diskuteres fortsatt. Her legges underfamilien Antilopinae til grunn og vi følger i prinsippet de to faglige oppslagsverkene Handbook of the Mammals of the World av Groves et al. (2011) og Bovids of the World: antelopes, gazelles, cattle, goats, sheep, and relatives av Castelló (2016), med eventuelle justeringer i henhold til nyere forskning.
Marcel Proust
Tidlig forfatterskap
Det året begynte Proust også arbeidet på en roman, som ikke ble utgitt før 1954 under tittelen Jean Santeuil av utgiveren. Mange av temaene man senere finner i På sporet av den tapte tid finner man først i dette ufullførte verket. Blant annet spørsmålet om hukommelse og nødvendigheten av refleksjon. Flere deler av På sporet av den tapte tid kan man allerede finne i Jean Santeuil. Beskrivelsen av foreldrene i Jean Santeuil er ganske krast, i skarp kontrast til den beundringen vi finner i hans mesterverk. Som følge av den dårlige mottagelsen av Les Plaisirs et les Jours, og egne problemer rundt handlingsgangen, forlot Proust gradvis prosjektet i 1897 og avsluttet arbeidet helt i 1899.
Sauer og geiter
Taksonomi
Caprini splittet fra andre Aegodontia i tidlig miocen, og dukket opp i eurasiske fossiler for 18–15 millioner år siden. Caprini ble ekskludert fra de eurasiske lavlandshabitatene av den dominerende hjortefamilien (Cervidae), men dyra klarte å fylle en bestemt nisje i alpine habitater. Utbredelsen av fjell i hele Europa og Asia utgjorde den perfekte rammen for den raske utviklingen av Caprini i slutten av miocen. Mangelen på alpint habitat i Afrika (og overflod av fjell i Eurasia) forklarer hvorfor dette er den eneste gruppen av kvegdyr som er betydelig mer variert i Eurasia enn Afrika.
Caprini deler seg så videre inn i to hovedretninger, der slekten Ovibos virker å være basal for den ene retningen og slekten Ovis for den andre. Linjen som fører fram til Ovis dannes først, trolig for omkring 8 millioner år siden. Den rekker å dele seg flere ganger før linjen som fører fram til at Ovibos dannes, for omkring 6,5 millioner år siden.
Einar Rönn
Einar Valentino Rönn er en fiktiv person i bøkene om Martin Beck. Han jobber i drapsavsnittet i Stockholm, men er opprinnelig fra Arjeplog i Norrland, og gir til stadighet uttrykk for at det er der han trives. Rönn er ellers den eneste av kollegene som har et godt personlig forhold til Gunvald Larsson.
Marcel Proust
Tidlig forfatterskap
Fra 1895 brukte Proust mange år på å lese Thomas Carlyle, Ralph Waldo Emerson, og John Ruskin. Gjennom dene lesningen begynte Proust å få klarhet i sine egne teorier angående kunstnerens rolle i samfunnet. Ruskins arbeider ble spesielt viktig for Proust og han hevdet å kunne flere av hans verker utenat, blant annet The Seven Lamps of Architecture, The Bible of Amiens, og Praeterita.
Stjerneatmosfære
Stjerneatmosfæren er den ytre regionen av en stjernes volum, og ligger over stjernekjernen, strålingssonen og konveksjonssonen. Den er delt inn i flere regioner av distinkte karakterer:
Nasheed
Nasheed (arabisk: أناشيد, også stavet nasyid i Malaysia) er en islam-orientert sang. Tradisjonelt er den sunget a cappella med kun en spesiell tromme som rytme. Denne genren innen musikk er brukt for å opplyse de som studerer islam. Tekstene er kun om islamske temaer som f.eks Allah, Muhammad eller om muslimske verdier og regler. I noen nasheeds er kun teksten «Allahu Allah». I noen muslimske retninger er vanlig pop-musikk forbudt (haram), så da er nasheed den eneste lovlige genren.
NAWSARH-prosjektet
NAWSARH-prosjektet (Norwegian All Weather Search And Rescue Helicopter) er Justis- og beredskapsdepartementets anskaffelsesprosjekt for nye redningshelikoptre.
Stjerneatmosfære
Under en total solformørkelse mørklegges solens fotosfære og atmosfærens andre lag kommer til syne. Ved observasjoner under en formørkelse vises solens kromosfære (i kort tid) som en tynn rosa bue, og dens korona blir sett som en tufsete halo. Det samme fenomenet i formørkelsesvariable dobbeltstjerner kan gjøre kromosfæren til superkjemper synlige.
Sauer og geiter
Taksonomi
Gruppens nærmeste slektninger er gruppene kuantiloper (Alcelaphini) og hesteantiloper (Hippotragini). Disse hadde en felles progenitor, som trolig fantes for omkring 12 millioner år siden. Linjene som førte til dannelsen av Alcelaphini og Hippotragini oppsto først. Så, for omkring 10 millioner år siden, oppsto linjen som førte til dannelsen av Caprini, der slekten Pantholops virker å være basal.
NAWSARH-prosjektet
Prosjektet startet opp 25. oktober 2007 med mål om at alle Sea King-helikoptrene skulle være erstattet med nye, tidsmessige redningshelikoptre innen 2020. 19. desember 2013 ble det underskrevet kontrakt mellom daværende AgustaWestland og regjeringen om kjøp av 16 helikoptre av typen AgustaWestland AW101.
Nasheed
Nasheed har blitt fornyet gjennom årene. Nye artister som Sami Yusuf, Yusuf Islam (tidl. Cat Stevens), Outlandish, Mesut Kurtis og Ahmed Bukhatir.
Sauer og geiter
Taksonomi
Alle ville former av sauer og geiter som finnes på øyer i Middelhavsregionen er forvillede etterkommere av tamdyr viser nyere forskning.
Biologi
Det som skiller sauer og geiter fra hverandre er blant annet hva og hvordan dyra eter. Sauer er mer selektive i kosten og beiter i hovedsak på ulike sorter kortvokst gress nær bakken, mens geiter er mer altetende og eter i tillegg til ulike sorter gress også knopper, skudd, blader, urter, kvister, vinranker, busker, frukt og mye mer, som typisk vokser høyere opp over bakken, herunder også oppe i trær.
Marcel Proust
Tidlig forfatterskap
Proust begynte på oversettelsen av to av Ruskins verker til fransk, men ble stanset av en utilstrekkelig beherskelse av engelsk. For å kompensere for dette gjorde han oversettelsen til en gruppearbeid. Først lagde moren et utkast som så ble gjennomgått av Proust, deretter av Marie Nordlinger, den engelske kusinen av hans venn og til tider Reynaldo Hahn, før de til slutt ble finpusset av Proust. En gang utgiveren konfronterte ham med prosessen svarte Proust, «Jeg hevder ikke at jeg kan engelsk, jeg hevder at jeg kan Ruskin». The Bible of Amiens ble utgitt på fransk i 1904 med Prousts introduksjon. Både oversettelsen og introduksjonen ble svært godt mottatt, Henri Bergson kalte Prousts introduksjon «et viktig bidrag til Ruskins psykologi» og ga tilsvarende kritikk til. Ved publiseringen arbeidet Proust allerede på Ruskins Sesame and Lilies, som han fullførte i juni 1905, rett før sin mors død, og ble utgitt i 1906. Historikere og kritikere har fastsatt at, bortsett fra Ruskin, var Prousts hovedinnflytelse Saint-Simon, Montaigne, Stendhal, Flaubert, George Eliot, Fjodor Dostojevskij, og Leo Tolstoj.
Einar Rönn
Rönn er ikke med i TV-/filmserien som startet i 1997, men er tolket av Bernt Ström i fem filmer.
Sauer og geiter
Biologi
Fysisk blir sauer gjerne større og mer kompakte og tønneformede enn geiter, og atferdsmessig mer flokkorienterte og tilpasset åpent landskap. Geiter lever som regel i små familiegrupper eller solitært. Geiter er også typisk mer virile, smidigere, nysgjerrige, utforskende og selvstendige enn sauer, men mindre sosiale. Geiter har en flat, kort hale som ofte peker rett ut og litt oppover, mens sauens hale er rundere og henger nesten alltid rett ned. Geitebukkene skiller seg dessuten fra sauebukkene med sitt karakteristiske hake- og/eller kinnskjegg.
Kjemi
Kjemi er vitenskapen om stoffenes egenskaper, sammensetting og reaksjoner. Kjemi slik vi kjenner det i dag, oppsto som en eksakt vitenskap på 1600- og 1700-tallet da alkymien la grunnlaget for utviklingen av kjemisk vitenskap.
Kjemi blir ofte kalt «den sentrale vitenskap» fordi den fletter sammen andre grener fra naturvitenskapen som astronomi, fysikk, materialteknologi, biologi og geologi. Denne sammenflettingen har blitt formet av underemner innen kjemi som belyser konsepter fra mange naturvitenskapelige grener. Fysikalsk kjemi inkluderer for eksempel prinsipper innen fysikk på atom- og molekylnivå.
Nasheed
Disse artistene har tatt med seg nyere teknologier. Nye sanger fra de artistene over har fått egne musikkvidoer, som Al Mu'allim, Meditation, Hasbi Rabbi (alle av Sami Yusuf) og Dear my Wife, Ya'adheeman (Ahmed Bukhatir).
Sauer og geiter
Inndeling
Inndelingen følger i hovedsak Faysal Bibi (2013), med enkelte justeringer i henhold til nyere forskning. Det er imidlertid fortsatt utfordringer knyttet til inndelingen av Bovidae, inkludert gruppen med sauer og geiter.
Kjemi
Historie
Kjemiens røtter kan spores tilbake til oppdagelsen av ild. Med ild kunne man forandre et stoff til et annet under tilføring av varme. Denne kunnskapen førte videre til metallurgi. Først ble metallene utvunnet fra malm, senere ble legeringer utviklet for å oppnå bedre og sterkere metall. Denne prosessen ble utviklet over flere tusen år.
Nasheed
Nasheedene er populære i Midtøsten, Sørøst-Asia og blant muslimer i England.
Coppa Italia Lega Pro
Coppa Italia Lega Pro er en ren knock-out basert turnering, med lag fra Lega Pro Prima Divisione og Lega Pro Seconda Divisione, i Italia. Alle kampene, inkludert finalen, består av en hjemmekamp og en bortekamp.
Sauer og geiter
Utdødde slekter
Følgende utdødde slekter har blitt identifisert:
Kjemi
Historie
Gull ble foredlet lenge før de første legeringene kom. De hadde imidlertid liten forståelse av foredlingsprosessen som skjedde. Prosessen ble sett på som en forvandling, heller enn en foredling. Mange lærde på den tiden mente at det ville være fornuftig å finne en måte å forvandle billige metaller til gull. Dette var opptrinnet til alkymi, og letingen av de vises sten, som de mente skulle hjelpe dem til en slik forvandling.
NAWSARH-prosjektet
På grunn av forsinkelser i prosjektet er målet at AW101 være operativ på alle 330 skvadrons seks baser i løpet av 2023.
Marcel Proust
Tidlig forfatterskap
1908 var et viktig år for Prousts utvikling som forfatter. Under den første delen av året publiserte han pastisjer av andre forfattere i ulike magasiner. Disse øvelsene i etterligning kan ha hjulpet Proust i å utvikle sin egen stil. I våren og sommeren begynte han også sitt arbeid på mange ulike fragmenter som senere ble sammenfattet under arbeidstittelen Contre Saint-Beuve. Proust beskrev det han arbeidet på i et brev til en venn: «Jeg arbeider på: en studie av nobiliteten, en parisisk roman, et essay om Sainte-Beuve og Flaubert, et essay om kvinner, et essay om pederasti, en studie av glassmalerier, en studie av gravstener og en studie av romanen.»
På sporet av den tapte tid
På sporet av den tapte tid består av femten bind på omkring 3200 sider, utgitt i 12 bind på norsk i oversettelse av Anne-Lisa Amadou. Verket inneholder mer enn 2000 karakterer. Graham Greene kalte Proust for «den største romanforfatteren på 1900-tallet», og W. Somerset Maugham karakteriserte den som «den største fiksjon til dags dato». Proust døde før han fikk muligheten til å fullføre de siste delene av verket, de siste tre delene ble utgitt etter hans død og revidert av hans bror Robert.
NAWSARH-prosjektet
Omfattelse
Prosjektet inkluderer 16 nye redningshelikoptre, infrastruktur- og basetiltak, sykehustilpasninger, vedlikehold, logistikk, drift og to Super Puma-helikoptre på Svalbard.
Prosjektorganisasjon
Som alle offentlige anskaffelser over 500 millioner kroner er prosjektet pålagt å arbeide under det såkalte KS-ordningen. Det betyr at det måtte utarbeides en rekke dokumenter for å belyse alle sider av anskaffelsen.
Bakgrunn
Fostervollutvalget (NOU 1997:3), ledet av Alv Jakob Fostervoll, slo fast at det var behov for å skifte ut Sea King-redningshelikoptrene med noe nytt og bedre. Basert på Fostervollutvalgets rapport leverte Justisdepartementet Stortingsmelding nr. 44 (2001–2002) «Om redningshelikoptertjenesten i fremtiden» til Stortinget den 11. mai 2001. Da Stortinget behandlet saken den 16. mai 2002 ønsket et flertall på Stortinget at det skulle etableres et helikopterfaglig forum, som skulle gjennomgå aktuelle fremtidige redningshelikoptre i Norge.
Helikopteret
AW101 har langt bedre rekkevidde, hastighet og evne til å operere i dårlig vær enn Sea King og skal kunne redde 20 nødlidende cirka 278 kilometer fra kysten innen to timer. Det er over fire ganger kapasiteten til Sea King.
Karianne (singel)
Karianne er en 12" singelplate fra den norske rockegruppen Cirkus Modern. Den ble utgitt i 1984 på Sonet Records.
NAWSARH-prosjektet
Aktuelle kandidater
Etter RFI-prosessen var følgende nevnt som foreløpig aktuelle kandidater:
Følgende kandidater leverte inn søknad om prekvalifisering:
Norge: Island:
Følgende leverandører ble prekvalifisert:
Norge:
Bjørnstadvatnet
Bjørnstadvatnet er en innsjø i Hammerfest kommune i Troms og Finnmark. Den er regulert som magasin for Øvre Porsa kraftverk.
Gravitasjonell mikrolinsing
Gravitasjonell mikrolinsing er et astronomisk fenomen på grunn av gravitasjonslinsens effekt. Det kan brukes til å oppdage objekter som i masse strekker seg fra planeter til stjerner, uavhengig av lyset de sender ut. Vanligvis kan astronomer bare oppdage lyse objekter som avgir mye lys (stjerner) eller store objekter som blokkerer bakgrunnslyset (skyer av gass og støv). Disse objektene utgjør en brøkdel av massen i en galakse. Mikrolinsing gjør studier av objekter som slipper ut lite eller ingen lys mulig.
MOA-2007-BLG-197Lb ble i 2015 den første brune dvergen som også går i bane rundt en sollignende stjerne, som ble oppdaget via gravitasjonell mikrolinsing.
VirtueMart
VirtueMart (tidligere kjent som mambo-phpShop) er en open source netthandelsløsning utformet som en utvidelse til publiseringsverktøyene Mambo eller Joomla!. VirtueMart er skrevet i PHP og benytter seg av MYSQL-database for lagring. Verktøyet er best tilrettelagt for nettbutikker med lite eller middels mye trafikk.
Kjemi
Historie
Pestene som herjet Europa i middelalderen, gav ytterlige oppgang for alkymistene. Etterspørselen etter medisin økte. De mente at det kanskje fantes en eliksir som kunne kurere alle slags sykdommer. I likhet med de vises sten ble det imidlertid aldri funnet noen slik eliksir, og moderne kjemi slår også fast at det ikke er mulig med en slik medisin.
Mange alkymister så sin snitt til å drive med kvakksalveri og pengeforfalskning. For andre var det en intellektuell beskjeftigelse hvor man ikke greide å skille overtro fra vitenskapelig arbeid. Over tid ble praktiserende alkymister bedre på å skille disse. Paracelsus (1493–1541) forkastet læren om de fire elementer, og med bare en helt elementær forståelse av kjemi og medisin, smeltet han sammen alkymi og vitenskap i noe som ble kalt iatrokjemi.
En virkelig vitenskapelig revolusjon startet under innflytelse av filosofer som Francis Bacon (1561–1626) og René Descartes (1596–1650). De krevde mer nøyaktighet i matematikk og nytenkning på måten vitenskapelige observasjoner ble utført på. I kjemi startet det med Robert Boyle (1627–1692), som oppdaget gasser, og presenterte ligningen som i dag er kjent som Boyle-Mariottes lov. Antoine Lavoisier (1743–1794), også kalt den moderne kjemis far, utarbeidet teorien om massens konstans i 1783. Vel så viktig var atomteorien, som kom rundt 1800, utarbeidet primært av John Dalton (1766–1844).
Oppdagelsen av de forskjellige grunnstoffene har en lang historie, fra før alkymiens dager og fram til i dag, og kulminerer i utarbeidelsen av det Periodiske system som ble gjort av Dmitrij Mendelejev (1834–1907). Nobelprisen i kjemi, stiftet 1901, gir et utmerket overblikk over viktige oppdagelser innen kjemi de siste 100 årene.
Atomer
Et atom er en materie bestående av en positivt ladd kjerne (atomkjernen), og negativt ladde elektroner. Atomkjernen består igjen av protoner, som er positivt ladde, og nøytroner, som er nøytralt ladde. Atomer er de grunnleggende byggeklossene i kjemi, og de bevares ved kjemiske reaksjoner.
Grunnstoffer
Et grunnstoff består av atomer, som har samme antall protoner i atomkjernen. Dette antallet er også følgelig grunnstoffets atomnummer. For eksempel har alle karbonatomer seks protoner i atomkjernen, og alle atomer med 92 protoner i kjernen er uranatomer. Hvis antall nøytroner varier innen et grunnstoff, får man varianter av grunnstoffet som kalles isotop.
Den mest anvendte oversikten over kjemiske grunnstoff er det periodiske system, som setter opp alle grunnstoffene i henhold til deres atomnummer. I periodesystemet er alle grunnstoffene satt opp i grupper (kolonner) og perioder (rader). Der sorteres grupper av grunnstoff etter kjemiske egenskaper, og andre karakteristikker som atomradius, elektronegativitet og så videre.
Oppmerksomt nærvær
Oppmerksomt nærvær (av engelsk: mindfulness): «evnen til å være våken i nået» (Nilsonne, 2005, s. 19, sitat). Nilsonne (2005, s. 20, fritt gjengitt) fremhever fire grunnleggende prosesser for oppmerksomt nærvær: (a) observere – være oppmerksom på hendelser, følelser og tanker, (b) beskrive – sette ord på for oss selv det vi har oppmerksomheten rettet mot, (c) ikke dømme – unngå verdivurderinger, og (d) delta – være en smidig og spontan deltager i det som skjer her og nå. Kabat-Zinn (1994, s. 3, fritt gjengitt) beskriver mindfulness (norsk: «oppmerksomt nærvær») som å være i kontakt med den vi er her og nå, og slik tillate oss selv å "våkne opp" fra en slags sovende tilstand hvor vi handler, tenker og føler på autopilot, styrt av automatiske og ubevisste indre prosesser. Oppmerksomt nærvær er et nøkkelbegrep innenfor buddhistisk meditasjon (Kabat-Zinn, 1994, s. 4), og er på tradisjonelt vis en østlig meditasjonsteknikk og filosofi. På grunn av legen Jon Kabat-Zinn sine leksjoner har det videre blitt populært, ikke bare innenfor selvhjelpsverden, men innen moderne psykologi og terapi. Brukt innenfor moderne psykoterapeutisk behandling har man beholdt det psykologiske og fenomenologiske innholdet i begrepet og den praktiske teknikken, uten å nødvendigvis trekke inn den buddhistiske verdensanskuelsen eller de religiøse antagelsene som buddhistene knytter til mindfulness-begrepet.
Kjemi
Kjemiske forbindelser
En kjemisk forbindelse er et substans med et bestemt forhold av kjemiske grunnstoff, satt opp på en bestemt måte. Dette forholdet blir vanligvis uttrykt gjennom en kjemisk formel. Et eksempel på en kjemisk forbindelse er vann, som inneholder hydrogen og oksygen, i et forhold på 2 til 1. I et vannmolekyl befinner oksygenatomet seg mellom hydrogenatomene, med en vinkel på 104,45°. Kjemiske forbindelser blir dannet og oppløst gjennom kjemiske reaksjoner.
Oppmerksomt nærvær
Litteratur
Medveten närvaro (buddhism)
Kjemi
Molekyler
Et molekyl er den minste enheten av en kjemisk forbindelse eller et grunnstoff som innehar dets egenskaper. Molekyler avviker fra andre kjemiske enheter ved at de kan eksistere som selvstendige elektrisk nøytrale enheter. Salter vil for eksempel ikke framstå som molekyler, men som mange kationer og anioner i krystallstruktur. Molekyler er typisk et sett med atomer bundet sammen gjennom valensbindinger, slik at de blir elektrisk nøytrale og alle elektronene er paret med andre elektroner enten i binding (med elektroner fra et annet atom i samme molekyl), eller med hverandre i frie elektronpar.
Ioner og salter
Et ion er et ladd element, eller et atom eller molekyl som har mistet eller tatt opp et eller flere elektroner. Positivt ladde ioner kalles kationer, mens de negativt ladde kalles anioner. De positivt ladde kationene (for eksempel natrium-ionet Na+) og de negativt ladde ionene (for eksempel klorionet Cl-) kan danne salter (i dette eksemplet natriumklorid NaCl).
Aggregattilstandene
I tillegg til de spesifikke kjemiske egenskapene som skiller de forskjellige kjemiske forbindelsene, kan stoffene opptre i ulike aggregattilstander. Stort sett er de kjemiske egenskapene uavhengige av aggregattilstandene, men unntaksvis er det enkelte aggregattilstander som ikke er forenelige med visse kjemiske egenskaper. En aggregattilstand er en betegnelse for de egenskapene et stoff har innen struktur, form og hardhet, innenfor et sett med bestemte fysiske forhold som temperatur og trykk. Fysiske egenskaper, som densitet og brytningsindeks, er som regel innenfor verdier som er karakteristiske for aggregattilstanden. Aggregattilstanden for et kjemisk stoff blir bestemt av energimengden i stoffet. Når energi tilføres eller fjernes, så energimengden i stoffet går utenfor grensene til stoffets aggregattilstand, restruktureres atomstrukturen i stoffet. Hvis energimengden endres innenfor grensene for stoffets aggregattilstand, er det vanligvis bare en volumendring som skjer.
De tre mest kjente aggregattilstandene er fast form, flytende form og gass. Under bestemte trykk og temperaturer kan et stoff framstå i flere aggregattilstander samtidig. Det punkt hvor et kjemisk stoff er både i fast form, flytende form og i gassform samtidig, er kjent som et trippelpunkt, og siden trippelpunktet ikke er variabelt, men alltid det samme, er det en anvendelig måte å definere fysiske tilstander.
Mange stoffer kan framstå i flere tilstander, eller faser, innenfor en aggregattilstand. Disse fasene kalles allotropiske tilstander. Det er for eksempel tre tilstander av jern i fast form (alfa, gamma og delta), avhengig av temperatur og trykk, og karbon kan framstå både som grafitt og diamant i fast form. En forskjell innenfor ulike faser av stoffer i fast form kan skyldes krystallstrukturen, eller oppsettet, av atomene. Mindre kjente faser innbefatter plasmaer, Bose-Einstein-kondensat, fermionisk kondensat og de paramagnetiske og ferromagnetiske tilstandene av magnetisk materiale.
Nomenklatur
Standard nomenklatur innen kjemi bestemmes av International Union of Pure and Applied Chemistry (IUPAC) (på norsk: Internasjonalt forbund for ren og anvendt kjemi). Nomenklatur er et standardiseringssystem for navnsetting av kjemiske forbindelser. Det finnes i dag veldefinerte systemer for navnsetting av kjemiske enheter. Organiske forbindelser blir navnsatt i henhold til det organiske numenklatursystem, mens uorganiske forbindelser blir navnsatt i henhold til det uorganiske numenklatursystem. Nomenklatur er en avgjørende del av "språket" kjemikere imellom, og IUPACs system for kjemisk nomenklatur gjør det mulig for kjemikere å spesifisere med navn en bestemt kjemisk forbindelse ut av utallige mulige kjemikalier.
Kjemisk reaksjon
En kjemisk reaksjon er en prosess som resulterer i endringer i kjemiske stoffer. Slike reaksjoner kan resultere i at molekyler bindes sammen og danner større molekyler, at molekyler deles opp i to eller flere mindre molekyler, eller at atomene restruktureres innenfor eller på tvers av molekyler. Kjemiske reaksjoner resulterer som regel i at kjemiske bindinger dannes eller brytes. Om kjemiske stoffer som reagerer med oksygen for å danne nye kjemiske stoffer sier vi at de gjennomgår en oksidasjon; på lignende måte kan syrer og baser reagere med hverandre gjennom en prosess som kalles nøytralisering. Stoffer kan også bli brutt ned eller framstilt gjennom et utall forskjellige kjemiske prosesser.
Kjemiske lover
Det mest grunnleggende prinsippet i kjemi er loven om massens konstans, som slår fast at det ikke er noen målbar forskjell på massemengden før og etter en kjemisk reaksjon. Moderne fysikk viser oss at energien blir lagret, og at det er en sammenheng mellom kjemi og masse. Forholdet mellom energi og masse er viktig innen kjernekjemi. Opplagring av energi leder oss til viktige prinsipper innen loven om kjemisk likevekt, termodynamikk og kinetikk.
Kjemiske bindinger
En kjemisk binding er den flerpolede balansen mellom de positive ladningene i atomkjernene, og de negative ladningene som roterer rundt dem. Energien og den måten den fordeles på, er mere enn bare tiltrekning og frastøting. Den karakteriseres av tilgjengeligheten til elektroner, og de bindingene det gir til andre atomer. Disse ... som binder sammen atomer i molekyler og krystaller. I mange av de enklere kjemiske forbindelsene kan 'Valence Bond Theory', (VSEPR)-modellen og grunnstoffenes oksidasjonstall brukes for å forutsi molekylstruktur og sammensetning. På lignende måte kan lover fra klassisk fysikk benyttes for å forutsi ionestruktur i krystaller. I mere komplekse molekyler kan man ikke benytte 'Valence Bond Theory', så man benytter da prinsipper fra kvantekjemi.
Kvantekjemi
Kvantekjemi beskriver matematisk massens framtreden på molekylnivå. I prinsippet er det mulig å beskrive alle kjemiske system på denne måten. I praksis er det bare de enkleste kjemiske systemene som blir undersøkt og beskrevet ved hjelp av kvantemekaniske termer, og da bare til utvalgte formål. En omfattende forståelse av kvantemekanikk er derfor overflødig innen det meste i kjemi, siden det som gjør teorien så omfattende og innviklet, kan bli forstått og anvendt med enklere termer.
Til huttetuenes land
Til huttetuenes land (engelsk: Where the Wild Things Are) er en barnebok skrevet av amerikanske Maurice Sendak, utgitt i 1963. Den er oversatt til norsk av Anne-Cath. Vestly, og utgitt første gang i 1970 av J.W. Cappelens Forlag.
Handling
Historien fokuserer på en ung gutt ved navn Max som, etter å ha kledd seg ut som en ulv, skaper så stor ødeleggelse i husstanden at han blir sendt til sengs uten kveldsmat. Men soverommet hans gjennomgår straks en mystisk transformasjon til et jungel-miljø, og Max ender opp med å seile til en liten øy bebodd av forskjellige monster, ganske enkelt kalt Wild Things.
Etter først å ha skremt disse skapningene, blir Max hyllet som kongen av Wild Things, og han hygger seg snart med alle disse nye undersåttene sine. Imidlertid begynner Max også å føle seg ensom og bestemmer seg for å reise hjem - noe «Wild Things» blir veldig forferdet over.
Filmatisering
Spike Jonzes film Til Huttetuenes land hadde kinopremiere i 2009.
Coppa Italia Serie D
Coppa Italia Serie D er en ren knock-out basert turnering, med lag fra Serie D i Italia. Alle kampene, inkludert finalen, består av en hjemmekamp og en bortekamp. Turneringen har blitt avholdt siden 1999/2000 sesongen da Serie D lagene ikke lenger fikk delta i Coppa Italia Dilettanti på grunn av den store klasse forskjellen mellom Serie D-lagene, og lagene fra Eccellenza og Promozione.
Missionaries of Charity
Missionaries of Charity (fork. M.C., «Nestekjærlighetens misjonærer») er en katolsk kongregasjon.
Kongregasjonen ble grunnlagt i 1950 av Moder Teresa, for å virke «blant de fattigste av de fattige». Deres hovedarbeidsområde er drift av sykehus, hospitser for døende, skoler og barnehjem. De er aktive i 133 land (pr. 2005). Den første institusjonen ble åpnet i Calcutta (nå Kolkata) i 1950, etter at Moder Teresa hadde fått tillatelse til å starte den nye kongregasjonen.
Missionaries of Charity Brothers ble grunnlagt i 1963. En kontemplativ gren kom i 1976. Det finnes også tre legordener: Co-Workers of Mother Teresa, Sick and Suffering Co-Workers of Lay Missionaries of Charity. Ettersom kongregasjonen trengte hjelp fra prester grunnla hun i 1981 Corpus Christi-bevegelsen, som rekrutterer prester til perioder med tjeneste for kongregasjonen.
Etter Moder Teresas død ble Moder Nirmala Joshi valgt til ny generalsuperior.
Kongregasjonen etablerte et hus i Bergen i 2005. Søstrenes arbeid består av besøk på asylmottak, fengsler og aldershjem, og hjelp til rusmiddelavhengige (inkludert alkoholikere) og hjemløse.
Klepp Stadion
Klepp Stadion er hjemmebanen til Klepp Idrettslag. Banen har 400 sitteplasser under tak og flere plasser under åpen himmel. Banerekorden er på 4800 tilskuere, og stammer fra cupfinalen i 1987 mellom Klepp og Sprint-Jeløy. Stadion har gjentatte ganger blitt brukt til landskamper for kvinner, både på senior- og juniornivå. I tillegg har Klepp Stadion vært Klepp Idrettslags hjemmebane siden 1978, og, som eneste stadion, samtlige år i Toppserien.
Sukkeravgift
Sukkeravgift er en særavgift til statskassen. Avgiften på sukker ble innført i 1981. Avgiften er først og fremst fiskalt begrunnet, men avgiften har også en helsemessig begrunnelse. Avgiftsplikten omfatter sukker (roe- og rørsukker) samt sirup og sukkeroppløsninger. Avgiftsplikten oppstår som hovedregel ved uttak fra godkjent lager eller ved innførsel. Det gis fritak for avgiften bl.a. for sukker som nyttes til ervervsmessig framstilling av varer. Fra 1922 til 2020 var det også en særavgift på sjokolade- og sukkervarer.
I 2011 var sukkeravgiften 6,94 kr/kg, mens den i 2012 var 7,05 kr/kg, I 2012 var statens inntekter fra sukkeravgiften 193 mill. kroner. i 2016 var avgiften på 7,66 kroner pr. kg.
Tabellen nedenfor sammenstiller informasjon gitt i statsbudsjettene fra 2012, og inkluderer avgift på sjokolade- og sukkervarer til sammenlikningsformål. Tallene for hvert år er hentet fra påfølgende budsjettår, og er derfor de reviderte tallene, ikke det opprinnelige budsjettforslaget for budsjettåret.
Highlife
Highlife kjennetegnes ved jazzinspirerte blåserrekker og at bandene har mange gitarer. Gitarene spiller gjerne ulike melodier, som veves sammen til én felles melodi (såkalt inter-locking). I tillegg blandes ofte tradisjonelle rytmer inn i musikken. I nyere tid har mange orkestere tatt i bruk synthesizere og trommemaskiner. I kjølvannet av dette har det oppstått en ny stilart, kalt hiplife, som er en kombinasjon av highlife og hiphop.
Richard Salisbury Bull
Richard Salisbury Bull (født 6. januar 1913 i Wilkinsburg i Pennsylvania, død 8. mai 1942) var en amerikansk marineoffiser.
Mens Bull var utstasjonert om bord på det amerikanske hangarskipet, deltok han i flere skarpe operasjoner mot de japanske styrkene i februar og mars 1942. Under slaget ved Korallhavet den 7. og den 8. mai, ble Bull tildelt utmerkelsen Distinguished Flying Cross, men han kom aldri tilbake igjen fra sitt siste oppdrag.
Kinn (Sortland)
Kinn er en gård ved Godfjorden i Sortland kommune i Nordland. Før endringa av kommunegrensa 1. januar 2000 lå Kinn i Kvæfjord kommune i Troms. Gårdshistoria hører derfor til Kvæfjords lokalhistorie.
Gården har gårdsnummer 61 i Sortland kommune og hadde gårdsnummer 1 i Kvæfjord.
Navnet Kinn blir brukt om bratte fjellsider eller om gårder som ligger under slike. Tidligere skrivemåter av gårdsnavnet er Kind på Kinde (1567), Kiindt og Kindenn (1614), Kinden (1661) og Kind (1723). Kinn var en fiskergård, og fisket var spesielt godt i 1870-årene. Det ble fanget både sild og laks. Utenfor Kinn ligger Kinnholmen, hvor det ble sanket fugleegg og dun som en binæring.
Grensene mot gårdene Lovika og Finnsæter ble fastsatt ved en skifteforretning i 1723.
Appaloosa
Appaloosa er en hesterase som kommer fra USA.
Opprinnelse
Den fargerike appaloosaen er en populær amerikansk rase, men botete hester finnes på kinesiske kunstverk som er datert helt tilbake til 500 f. Kr. Botete hester ble bragt til Nord-Amerika av spanske oppdagere i det sekstende århundre. Noen rømte eller ble stjålet. Tidlig på 1700-tallet hadde Nez Perce-indianerne, som holdt til i den nordvestlige delen av landet og var dyktige hestefolk, brukt flere av disse hestene i avlen for å forbedre sine egne dyr. De brukte de flekkete hestene i krig og til å jakte på buffalo. Navnet appaloosa kommer fra området ved Palouseelven, i det nordlige Idaho, der Nez Perce-indianerne opprinnelig holdt til. Uttrykket «a Palouse horse» ble senere til «appaloosa». Den kommer også fra Nederland. Også er dette en snill og godlynt rase.
Rasebeskrivelse
Appaloosaen varierer fra kompakt med mye muskelmasse til elegant og forfinet. Krysning mellom araber, quarter horse og fullblods kan gi noen av de typiske kjennetegnene ved denne rasen.
Appaloosaen er utholdende og tøff. Den er kjent for sitt botete hårlag, hvitt kombinert med en annen farge. Flekkene varierer i størrelse fra små prikker til flekker som måler 8-10 cm i diameter. Typisk for appaloosaen er den hvite scleraen, det vil si en hvit ring rundt iris – akkurat som menneskeøyne. Hårlaget er prikkete eller delvis prikkete. Hovene har tydelige striper på hovene. Det hender en sjelden gang, at en appaloosa er født ensfarget.
Sanmenxia
Sanmenxia (kinesisk: 三门峡; pinyin: Sānménxiá) er en kinesisk by på prefekturnivå i provinsen Henan i det sentrale Kina. Befolkningen anslås (2010) til 2 233 872.
Appaloosa
Rasebeskrivelse
Appaloosaen er en svært anvendelig hest med et vennlig og rolig temperament. Den er brukt i både engelske og western disipliner. Mankehøyden varierer fra 142 cm til 162 cm. Appaloosaen brukes f.eks til hobbyridning og western.
Sanmenxia
Administrative enheter
Administrativt består Sanmenxia av ett bydistrikt, tre fylker og to byfylker:
Økonomi og samferdsel
I prefekturet ligger Sanmenxia-demningen som utvides til hele 2 870 MW effekt, og således blir et meget kraftig vannkraftverk selv i kinesisk sammenheng. Av langt nyere dato er Sanmenxia kullkraftverk på 1 800 MW. Fylket Lushi er kjent for sin utvinning av stibnitt, et antimonmineral.
I Sanmengxia stanser togene på Longhaibanen, Kinas viktigste jernbanelinje i øst-vest-retning, som går fra Lianyungang til Lanzhou via blant annet Xuzhou, Kaifeng, Zhengzhou, Luoyang og Xi'an.
Kinas riksvei 209 har sitt løp gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender i havnebyen Beihai i Guangxi.
Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.
Hun Sen
Hun Sen, opprinnelig Hun Bunal (født 5. august 1952 etter egne opplysninger, men en annen dato verserer også , i Peam Koh Sna i Kampong Cham), er en kambodsjansk politiker. Han er landets statsminister siden 1998 og var også statsminister 1985–1993. I periodene 1979-1986 og 1987-1990 var han også utenriksminister. Tittelen «Sâmdech» ble knyttet til hans navn hans i 1993 av kong Norodom Sihanouk, men dette er kun en ærestittel og gir ham ikke flere privilegier eller ytterligere makt.
Han er en av lederne i Det kambodsjanske folkepartiet (CPP), som er et kommunistisk-sosialistisk parti  som har styrt Kambodsja i flere omganger siden den vietnamesiske okkupasjonen 1979–1989. Det har hatt makten siden Kambodsja gjenopprettet flerpartidemokratiet i 1993.
Bakgrunn
Hun Sen ble født som det tredje av seks barn i en bondefamilie. Faren, Hun Neang, var residerende munk i en lokal wat i Kampong Cham-provinsen før han la av seg munkedrakten for å gå inn i den franske motstandsbevegelse, og gifte seg med Hun Sens mor, Dee Yon, i 1940-årene. Hun Neangs besteforeldre på farssiden var velstående kinesisk-kambodsjanske godseiere av teochew-kinesisk bakgrunn. Hun Neang arvet noe av dette, blant annet landarealer, og kunne leve et relativt komfortabelt liv inntil en kidnapping tvang familien til å selge mye av det de eide.
Da han var 13 år dro Hun Sen hjemmefra for å bli elev ved en buddhistisk klosterskole i Phnom Penh.
Røde Khmer
Da prins Sihanouk ii mars 1970 ble styrtet av Lon Nol, sluttet han seg til Røde Khmers gerilja ute på landsbygden. Under den kambodsjanske borgerkrig ble han såret fem ganger. Under stridene som førte til Phnom Penhs fall i april 1975 tapte han et øye. Røde Khmer hadde makten i fire år. Hun Sen deserterte fra bevegelsen i 1979, kort før den vietnamesiske invasjonen.
Etter Røde Khmer-tiden
Etter at Vietnam etablerte en lydregjering med støtte av mange eksilkambodsjanere ble Hun Sen utenriksminister i Heng Samrins regjering. I 1985 overtok han posten som regjeringssjef. Etter det første demokratiske valget i 1993 tapte han makten til antikommunistiske NRP.
I 1998 kunne han igjen inntre som statsminister idet kommunistene hadde vunnet tilbake en stor del av sn støtte. I parlamentsvalget i 2003 øket han ytterligere sin støtte. Han har ført en provietnamesisk politikk og har fra atskillige hold blitt beskyldt for sin autoritære lederstil og den utbredte korrupsjonen i landet.
Den 30. juli 2018 utnevnte Hun Sen sin nest eldste sønn, Hun Manet, til høyere militære verv som en forberedelse til at han skulle kunne inntre som statsminister når far dør eller trekker seg tilbake.
Henrik Mohn
Henrik Mohn (født 15. mai 1835 i Bergen, død 12. september 1916 i Kristiania) regnes som grunnleggeren av meteorologi og fysisk oseanografi i Norge. Han var bror til Jakob Mohn og Emanuel Mohn. Etter ham er Henrik Mohns vei i Bergen og Mohnbukta på Spitsbergen samt Mohnryggen som skiller Norskehavet og Grønlandshavet oppkalt.
Bakgrunn og virke
Etter examen artium ved Bergen katedralskole 1852 ble han cand.min. i 1858 ved Det Kongelige Frederiks Universitet og dr.philos., før han i 1861 ble assistent ved Observatoriet under Christopher Hansteen.
Høsten 1864 holdt han en foredragsserie i Den Polytekniske Forening om «Den moderne Meteorologi og Veirspaadomme». Foredragene ble trykt i Morgenbladet, og vakte så stor oppmerksomhet at de førte til at det ble opprettet et meteorologisk institutt ved Universitetet i Christiania. Mohn ble kalt til det første professoratet 1. desember 1866 og til å bli Meteorologisk institutts første direktør, en post han hadde i 47 år.
Han organiserte en systematisk meteorologisk og klimatisk utforskning av landet og fikk i gang stormvarsler og daglige værvarsler.
Boken Om Vind og Veir, utgitt i 1872, ble i løpet av få år trykt på tysk, fransk, italiensk, spansk, russisk, polsk og finsk. Dette var den første fremstilling av moderne meteorologi basert på sammenstilling av observasjoner i synoptiske kart.
I 1873 deltok han som offisiell norsk representant ved stiftelseskongressen for Verdens meteorologiorganisasjon.
Sammen med matematikeren Cato Guldberg publiserte han i 1880 avhandlingen Etudes sur les mouvements de l'atmosphère, det vil si «Om bevegelser i atmosfæren», en matematisk modell for sykloner (stormsentra), der de beskrev den geostrofiske balansen mellom lufttrykk, corioliskraft og friksjon i vindfeltet. For første gang ble det forsøkt å behandle meteorologiske fenomener kvantitativt ut fra mekaniske og fysiske lover.
Sommeren 1875 var han med DS «Hansteen» for oppmåling av den norske kystlinje. Stortinget ga støtte til Den norske Nordhavsekspedisjon 1876–78 med DS «Vøringen», med omfattende målinger i Norskehavet. Mohn deltok selv i toktene. En annen viktig bidragsyter var G.O. Sars. Målinger og analyser ble publisert over en årrekke. Mohn sitt hovedverket i publikasjonsrekken forelå i 1887: «Nordhavets Dybder, Temperatur og Strømninger».